***מי שמאמין לא מפחד?***

***שלב א' – חשיבה והעלאת שאלות (לא לכתוב. רק לחשוב)***

* ***1. צפו בסרטון:***
* [***https://youtu.be/ApAUVSNs7Zg?feature=shared&t=82***](https://youtu.be/ApAUVSNs7Zg?feature=shared&t=82)
* איזה תחושה זה מעורר בך? (תקווה, תסכול, נחמה, ספק...)
* האם את מזדהה עם ההנחיה – לא לפחד?

"אַתֶּם קְרֵבִים הַיּוֹם לַמִּלְחָמָה עַל-אֹיְבֵיכֶם; אַל-יֵרַךְ לְבַבְכֶם, **אַל-תִּירְאוּ וְאַל-תַּחְפְּזוּ וְאַל-תַּעַרְצוּ מִפְּנֵיהֶם****. כִּי ה' אֱלֹהֵיכֶם, הַהֹלֵךְ עִמָּכֶם לְהיִלָּחֵם לָכֶם עִם-אֹיְבֵיכֶם, לְהוֹשִׁיעַ אֶתְכֶם** (דברים כ)

***גם כי אלך בגיא צלמוות לא אירא רע, כי אתה עימדי"*** *(תהילים כג)*

**(א) לְדָוִד ה' אוֹרִי וְיִשְׁעִי** מִמִּי אִירָא **ה' מָעוֹז חַיַּי** מִמִּי אֶפְחָד**:**

**(ב) בִּקְרֹב עָלַי מְרֵעִים לֶאֱכֹל אֶת בְּשָׂרִי צָרַי וְאֹיְבַי לִי הֵמָּה כָשְׁלוּ וְנָפָלוּ:**

**(ג)** אִם תַּחֲנֶה עָלַי מַחֲנֶה לֹא יִירָא לִבִּי אִם תָּקוּם עָלַי מִלְחָמָה בְּזֹאת אֲנִי בוֹטֵחַ**: (תהילים כז)**

א  שִׁיר, לַמַּעֲלוֹת: אֶשָּׂא עֵינַי, אֶל-הֶהָרִים מֵאַיִן, יָבֹא עֶזְרִי.  
ב  עֶזְרִי, מֵעִם ה' עֹשֵׂה, שָׁמַיִם וָאָרֶץ.  
**ז  ה', יִשְׁמָרְךָ מִכָּל-רָע: יִשְׁמֹר, אֶת-נַפְשֶׁךָ.****ח  ה', יִשְׁמָר-צֵאתְךָ וּבוֹאֶךָ  מֵעַתָּה, וְעַד-עוֹלָם.**  (תהילים קכא)

וַיָּשֻׁבוּ הַמַּלְאָכִים אֶל יַעֲקֹב לֵאמֹר בָּאנוּ אֶל אָחִיךָ אֶל עֵשָׂו וְגַם הֹלֵךְ לִקְרָאתְךָ וְאַרְבַּע מֵאוֹת אִישׁ עִמּוֹ: **וַיִּירָא יַעֲקֹב מְאֹד וַיֵּצֶר לוֹ**

* איך אפשר להסביר את הפחד של יעקב לאור כל הפסוקים הקודמים?

***שלב ב – לימוד* המקור מתוך פרק ד' בספר הלימוד שלנו "אמונה וגאולה":**

פַּחַד יַעֲקֹב וְיִרְאָתוֹ מֵעֵשָׂו לֹא הָיָה מֵחֻלְשַׁת אֱמוּנָתוֹ וּבִטְחוֹנוֹ בְּיִעוּדָיו, כִּי בֶּאֱמֶת לִבּוֹ בָּטוּחַ בַּה', **אֲבָל הָיָה פַּחְדּוֹ כְּדֶרֶךְ הַגִּבּוֹר הָאֲמִתִּי, שֶׁבְּהִכָּנְסוֹ לַמִּלְחָמָה יִפְחַד מֵהַמָּוֶת וְיַרְגִּישׁ בַּסַּכָּנָה** אֲבָל מִפְּנֵי הַמַּעֲלָה (=של המלחמה, של הערכים עליהם נלחמים) יִבְזֶה הַחַיִּים וְיִבְחַר הַמָּוֶת הַיָּפֶה, כְמוֹ שֶׁזָּכַר הַפִילוֹסוֹף בְּסֵפֶר הַמִּדּוֹת. **וּמִי שֶׁיִּכָּנֵס לַמִּלְחָמָה לְחָשְׁבוֹ שֶׁלֹּא יָמוּת לֹא יִקָּרֵא גִּבּוֹר**, כְּמוֹ שֶׁמִּי שֶׁיִּתֵּן צְדָקָה לְהַבְזוֹת הַמָּמוֹן בְּעֵינָיו – לֹא יִקָּרֵא נָדִיב, כִּי לֹא עָשָׂה זֶה לְטוּב בְּחִירָתוֹ אֶלָּא מִפְּנֵי הֱיוֹתוֹ מְבַזֶּה אֶת הַמָּמוֹן, וְלָכֵן רָאוּי לְגִבּוֹר שֶׁיִּתְעַצֵּב מִן הַמָּוֶת וְעַל כָּל זֶה יִבְחַר בָּהּ מִצַּד הַמַּעֲלָה, וּלְנָדִיב שֶׁיֹּאהַב הַמָּמוֹן אֲבָל יִתְנַהֵג מִצַּד הַמַּעֲלָה. **וְכֵן הָיָה עִנְיָן יַעֲקֹב כִּי אִם הָיָה בִּלְתִּי יָרֵא וְלֹא מְִפַחֵד מֵעֵשָׂו שֶׁיַּהַרְגֵהוּ וְיַהֲרֹג אֶת נָשָׁיו וּבָנָיו הִנֵּה בְּלֶכְתּוֹ אֵלָיו לֹא הָיָה מוֹרֶה עַל בִּטְחוֹנוֹ בַּשֵּׁם יִתּ' וּבְיִעוּדָיו, כִּי יִהְיֶה הוֹלֵךְ אֵלָיו לְחָשְׁבוֹ שֶׁיִּתְנַהֵג עִמּוֹ כְּאָח. אֲבָל עַתָּה שֶׁשִּׁעֵר בְּשִׂנְאָתוֹ אוֹתוֹ וְיָדַע זֶה בְּבֵרוּר עַד שֶׁהַכֹּחַ הַחִיּוּנִי אֲשֶׁר לְיַעֲקֹב הִתְפַּעֵל מִזֶּה כִּי רָאָה וּפָחַד, וְעַל כָּל זֶה שִׂכְלוֹ הַמַּנְהִיג אֶת הַכֹּחַ הַמִּתְעוֹרֵר אֲשֶׁר לוֹ, כְּמוֹ שֶׁרָאוּי לְבַעַל הַמַּעֲלָה, גָּעַר בּוֹ עַל פַּחְדּוֹ וְהִתְאַמֵּץ וְהָלַךְ לִקְרַאת אָחִיו, זֶה בָּאֱמֶת הָרָאוּי לְהִקָּרֵא מַאֲמִין בִּנְבוּאָתוֹ וּבוֹטֵחַ בְּיִעוּד אֱלהָיו.**

(פרוש האברבנאל על בראשית ל"ב)

איך מסביר האברבנאל את הפחד של יעקב? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"אִם הָיָה בִּלְתִּי יָרֵא **וְלֹא מְִפַחֵד** .... הִנֵּה בְּלֶכְתּוֹ אֵלָיו **לֹא הָיָה מוֹרֶה עַל בִּטְחוֹנוֹ בַּשֵּׁם**". אומר האברבנאל – להיפך! אם אין פחד, זה בכלל לא מראה על בטחון. הסבירי למה ואיך זה דומה לאחד שכסף לא חשוב בעיניו ונותן צדקה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

איך לפי האברבנאל צריכה האמונה להשפיע על הפחד לפני יציאה למלחמה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**בשורות טובות!**